Document ID: /roh_data/filtered/fineweb-2-filterrobots_roh.jsonl.gz/9443

Enfin qua gievan 490'000 francs ad onn a la fundaziun da la biblioteca da la citad. Nov vegn quest import pli che dublegià sin mintg'onn maximalmain 1,089 milliuns francs che la citad dat a sias bibliotecas.
Biblioteca centralisada «Gea» - però nua?
Gia il mars aveva il parlament da Cuira approvà sin proposta dal cussegl da la citad da fusiunar las bibliotecas. Previs èsi da far la biblioteca en il bajetg da la posta. Per renovar las localitads ha il parlament da Cuira gia approvà in credit d'investiziun da 2,2 milliuns francs.
Segir n'èsi però anc betg, sche las bibliotecas dastgan vairamain midar chasa en il bajetg da la posta. In contract da locaziun cun la Crédit Suisse che posseda las localitads n'exista numnadamain anc adina betg.
In'ulteriura decisiun
Ultra da quai ha il suveran da Cuira approvà 6 fatschentas pertutgant la revisiun parziala da l'urden fundamental, quai cun mintgamai var trais quarts da las vuschs gea.